Príloha 1

Z A K L A D A T E Ľ S K Á L I S T I N A

**o založení akciovej spoločnosti**

**Technický skúšobný ústav Piešťany, a. s.**

Slovenská republika

Zastúpená:

**Úradom pre normalizáciu, metrológiu a skúšobníctvo Slovenskej republiky,**

so sídlom Štefanovičova 3, 810 05 Bratislava, IČO: 30 810 710

**vydáva**

v súlade s ustanoveniami § 154 zákona č. 513/1991 Zb. Obchodný zákonník v znení neskorších predpisov a v súlade so zákonom č. .../2023 Z. z. o transformácii Technického skúšobného ústavu Piešťany, š.p. na akciovú spoločnosť a o doplnení zákona č. 111/1990 Zb. o štátnom podniku   
v znení neskorších predpisov túto

**zakladateľskú listinu:**

**Článok 1**

## Úvodné ustanovenia

1. Zakladateľom akciovej spoločnosti špecifikovanej v článku 2 je Slovenská republika. V jej mene koná Úrad pre normalizáciu, metrológiu a skúšobníctvo Slovenskej republiky (ďalej len „úrad“).
2. Akciová spoločnosť je súkromnou akciovou spoločnosťou podľa Obchodného zákonníka.
3. Akciová spoločnosť je právnym nástupcom Technického skúšobného ústavu Piešťany, š.p. so sídlom Krajinská cesta 2929/9, Piešťany 921 01, IČO: 00 057 380 (ďalej len „štátny podnik“).

## Článok 2

**Obchodné meno a sídlo akciovej spoločnosti**

1. Obchodné meno akciovej spoločnosti: **Technický skúšobný ústav Piešťany, a. s.** (ďalej len „spoločnosť“).
2. Sídlo spoločnosti: Krajinská cesta 2929/9, 921 01 Piešťany.

**Článok 3**

**Doba trvania spoločnosti**

1. Spoločnosť sa zakladá na dobu neurčitú.

**Článok 4**

**Predmet podnikania**

Predmetom podnikania spoločnosti je

1. skúšanie, atestácia a kódovanie obalov nebezpečných látok a predmetov používaných   
   v cestnej, železničnej, vodnej, námornej a leteckej doprave podľa medzinárodných predpisov (ADR, RID, ICAO, IATA - DGR a IMDG - Code) podľa poverenia vydaného Ministerstvom dopravy Slovenskej republiky,
2. maloobchod s tovarom v rozsahu voľnej živnosti,
3. výroba hotových jedál a polotovarov,
4. poskytovanie software a hardware,
5. poradenská činnosť v oblasti informačných systémov,
6. prenájom nehnuteľností s poskytovaním iných než základných služieb,
7. kalibrácia meradiel a skúšobných zariadení,
8. reklamná a propagačná činnosť,
9. spracovanie technickej dokumentácie,
10. reprografické práce,
11. schvaľovanie typu, posudzovanie zhody a vykonávanie skúšok, periodických prehliadok a skúšok dopravných a prepravných prostriedkov používaných na cestnú prepravu skaziteľných potravín,
12. podnikateľské poradenstvo v rozsahu voľnej živnosti,
13. sprostredkovateľská činnosť v rozsahu voľnej živnosti,
14. kúpa tovaru za účelom jeho predaja iným prevádzkovateľom živnosti (veľkoobchod)   
    v rozsahu voľnej živnosti,
15. vykonávanie skúšok podľa systémov certifikácií nečlenských krajín Európskej únie,
16. overovanie určených meradiel,
17. odborná poradenská, konzultačná a prednášková činnosť v rozsahu voľnej živnosti,
18. organizovanie školení, seminárov, prednášok, prezentácií podnikateľov,
19. certifikácia systémov manažérstva,
20. činnosť v rozsahu poverenia Ministerstva financií Slovenskej republiky na odborné posudzovanie podľa zákona č. 30/2019 Z. z. o hazardných hrách a o zmene a doplnení niektorých zákonov v znení neskorších predpisov,
21. činnosti súvisiace s rozhodnutím o autorizácií v súlade s ustanovením § 14 zákona   
    č. 56/2018 Z. z. o technických požiadavkách na výrobky a o posudzovaní zhody   
    a o zmene a doplnení niektorých zákonov v znení neskorších predpisov,
22. činnosti súvisiace s notifikovanou osobou č. 1299 Európskej únie,
23. vykonávanie činnosti technickej služby overovania vozidiel, systémov, komponentov   
    a samostatných technických jednotiek a overovania ich zhodnosti podľa § 70 ods. 1 písm. a) zákona č. 106/2018 Z. z. o prevádzke vozidiel v cestnej premávke a o zmene   
    a doplnení niektorých zákonov,
24. diagnostika a meranie termografickou metódou,
25. výskum a vývoj skúšobných a metrologických zariadení,
26. overovanie plnenia požiadaviek bezpečnosti technických zariadení,
27. kvalitatívne a kvantitatívne zisťovanie faktorov životného prostredia a pracovného prostredia na účely posudzovania ich možného vplyvu na zdravie,
28. ubytovacie služby bez poskytovania pohostinských činností,
29. výroba jednoduchých výrobkov z kovu,
30. certifikácia osôb vykonávajúcich odborné prehliadky, skúšky, opravy a obsluhu   
    v rozsahu osvedčenia o akreditácií,
31. vykonávanie prehliadky, riadenie a vyhodnocovanie alebo vykonávanie opakovanej úradnej skúšky a inej skúšky na vyhradených technických zariadeniach vrátane označenia vyhradeného technického zariadenia a vydávanie príslušných dokladov,
32. overovanie odbornej spôsobilosti zamestnávateľa na odborné prehliadky a odborné skúšky a opravy vyhradeného technického zariadenia, plnenia tlakovej nádoby   
    na dopravu plynov vrátane plnenia nádrží motorového vozidla plynom a vydávanie oprávnení na tieto činnosti,
33. overovanie odbornej spôsobilosti fyzickej osoby na skúšky, odborné prehliadky   
    a odborné skúšky, opravy a na obsluhu vyhradených technických zariadení a vydávanie osvedčenia alebo preukazu na túto činnosť,
34. posudzovanie, či technické zariadenia, materiál, projektová dokumentácia stavieb   
    s technickým zariadením a jej zmeny, dokumentácia technických zariadení a technológií spĺňajú požiadavky bezpečnosti a ochrany zdravia pri práci a vydávanie odborného stanoviska,
35. certifikácia v systéme SOLAR KEYMARK v rozsahu splnomocnenia Európskeho výboru pre normalizáciu (CEN),
36. činnosti na základe Osvedčenia o autorizácii SK 03 podľa zákon č. 133/2013 Z. z.   
    o stavebných výrobkoch a o zmene a doplnení niektorých zákonov v znení neskorších predpisov: certifikácia výrobkov, certifikácia riadenia výroby, činnosti skúšobného laboratória.

**Článok 5**

**Základné imanie**

1. Základné imanie je ............,- EUR (slovom .................... EUR).
2. Základné imanie spoločnosti tvorí hodnota nepeňažného vkladu, znížená o hodnotu rezervného fondu podľa článku 7 bodu 4.
3. Majetková účasť štátu na základnom imaní nesmie klesnúť pod 100 %.

## Článok 6

**Akcie**

1. Základné imanie spoločnosti je rozdelené na ...... (slovom ....................... ) akcií   
   s menovitou hodnotou jednej akcie .................. EUR (slovom ............... EUR).
2. Akcie sú vydané v zaknihovanej podobe, znejú na meno a nie sú verejne obchodovateľné.
3. Akcie sú vedené ako zaknihované cenné papiere v zákonom ustanovenej evidencii cenných papierov v Centrálnom depozitári cenných papierov Slovenskej republiky. Táto evidencia nahrádza vedenie zoznamu akcionárov spoločnosťou.
4. Akcie spoločnosti nie sú prijaté burzou na obchodovanie na trhu cenných papierov a neboli vydané na základe verejnej výzvy na upisovanie akcií.
5. Emisný kurz akcií bude splatený nepeňažným vkladom dňom vzniku spoločnosti.

**Článok 7**

**Prechod vlastníckeho práva**

1. Základným imaním spoločnosti je hodnota nepeňažného vkladu znížená o hodnotu rezervného fondu podľa § 7 ods. 1 zákona č. /2023 Z. z. o transformácii Technického skúšobného ústavu Piešťany, š.p. na akciovú spoločnosť.
2. Hodnota nepeňažného vkladu je hodnota majetku štátu v správe Technického skúšobného ústavu Piešťany, š.p. určená znaleckým posudkom podľa bodu 3.
3. Hodnota nepeňažného vkladu je určená znaleckým posudkom č. ..... zo dňa ..... , vyhotoveným k dátumu nie staršiemu ako tri mesiace pred dňom zrušenia Technického skúšobného ústavu Piešťany, š.p.. Znalecký posudok vyčíslil celkovú hodnotu predmetu nepeňažného vkladu vo výške ..... ,- EUR (slovom ..... EUR). Znalecký posudok tvorí prílohu tejto zakladateľskej listiny
4. Rezervný fond spoločnosti pri jej vzniku tvorí 10 % hodnoty nepeňažného vkladu   
   do majetku spoločnosti, t. j. ........... EUR (slovom ................. EUR).
5. Majetok štátu v správe štátneho podniku prechádza na spoločnosť dňom jej vzniku;   
   s vlastníckym právom k majetku štátu prechádzajú aj práva a záväzky súvisiace s týmto majetkom.
6. Peňažná suma, v akej sa nepeňažný vklad započítava za plnenie emisného kurzu akcií, predstavuje výšku ......... EUR (slovom .................... EUR).

## Článok 8

**Orgány spoločnosti**

1. Predstavenstvo spoločnosti má troch členov. Úrad menuje za členov predstavenstva tieto osoby :

............................. , r. č. .................. , bytom ....................................

............................. , r. č. .................. , bytom ....................................

............................. , r. č. .................. , bytom ....................................

Vyššie menovaní vyslovili svoj súhlas s menovaním za členov predstavenstva spoločnosti.

1. Úrad z uvedených členov predstavenstva menuje za predsedu predstavenstva .......................... a za podpredsedu predstavenstva ............................................ .
2. Dozorná rada spoločnosti má troch členov. Úrad menuje za členov dozornej rady spoločnosti tieto osoby:

.......... , r. č. .......... , bytom ..........

.......... , r. č. .......... , bytom ..........

Zamestnanci Technického skúšobného ústavu Piešťany, š.p. zvolili za člena dozornej rady:

.......... , r. č. .......... , bytom ..........

Vyššie menovaní vyslovili svoj súhlas s menovaním za členov dozornej rady spoločnosti.

1. Úrad z uvedených členov dozornej rady menuje za predsedu dozornej rady .......... .

**Článok 9**

## Osobitné ustanovenia

1. Vzhľadom na to, že hodnota nepeňažného vkladu je hodnota majetku štátu v správe štátneho podniku určená znaleckým posudkom, upúšťa sa od výzvy na upisovanie akcií a konania ustanovujúceho valného zhromaždenia.
2. Vo všetkých veciach zaväzujúcich spoločnosť, sú oprávnení konať všetci členovia predstavenstva. Podpisovať za spoločnosť vo všetkých veciach sú oprávnení všetci členovia predstavenstva, pričom za spoločnosť podpisujú najmenej dvaja členovia predstavenstva, z ktorých jeden musí byť predseda alebo podpredseda predstavenstva. Podpisovanie za spoločnosť sa vykoná tak, že k vytlačenému alebo napísanému obchodnému menu spoločnosti, menám a funkciám podpisujúci pripoja svoj podpis.
3. Predpokladané náklady súvisiace so založením a vznikom spoločnosti vyčíslil úrad   
   vo výške .........................EUR slovom .......................... EUR
4. Osobám podieľajúcim sa na založení spoločnosti alebo na činnostiach smerujúcich k nadobudnutiu oprávnenia na jej činnosť nebude poskytnuté žiadne zvýhodnenie.
5. Na spoločnosť prechádzajú zo štátneho podniku práva a povinnosti štátneho podniku vrátane neukončených záväzkov plynúcich zo zmluvných vzťahov štátneho podniku, ktoré boli uzavreté pred zánikom štátneho podniku.
6. Na spoločnosť prechádzajú dňom jej vzniku práva a povinnosti Technického skúšobného ústavu Piešťany, š.p., vyplývajúce z pracovnoprávnych vzťahov a iných právnych vzťahov k zamestnancom.

**Článok 10**

# Záverečné ustanovenia

1. Neoddeliteľnou súčasťou tejto zakladateľskej listiny sú stanovy spoločnosti schválené úradom.
2. Prílohami tejto zakladateľskej listiny sú:
   1. znalecký posudok číslo ..... zo dňa ..... vypracovaný......... ,
   2. zápisnica z volieb členov dozornej rady volených zamestnancami,
   3. protokol o vložení majetku vo vlastníctve štátu ako nepeňažného vkladu   
      do základného imania spoločnosti.
      1. Túto zakladateľskú listinu, ktorá je vyhotovená v slovenskom jazyku, obdrží úrad v troch vyhotoveniach, jedno vyhotovenie obdrží notár a ďalšie dve vyhotovenia budú použité pre potreby spoločnosti.
      2. Obsah tejto zakladateľskej listiny a stanov spoločnosti je v súlade s obsahom záväzných ustanovení pre zakladanie obchodných spoločností so 100 % majetkovou účasťou štátu, ktoré sú prílohou uznesenia vlády Slovenskej republiky č. 396 zo dňa 17.04.2002.

V Bratislave dňa .....

**Úrad pre normalizáciu, metrológiu a skúšobníctvo Slovenskej republiky**

Katarína Surmíková Tatranská, MBA

predsedníčka úradu